pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลเตือนแรงงานต่างด้าวเร่งพิสูจน์สัญชาติและขออนุญาตทำงานทุกขั้นตอนภายใน 30 มิ.ย.นี้ ย้ำหากพ้นกำหนดจะถูกดำเนินการตามกฎหมายทั้งตัวแรงงานและนายจ้าง
วันอาทิตย์ที่ 17 มิถุนายน 2561
รัฐบาลเตือนแรงงานต่างด้าวเร่งพิสูจน์สัญชาติและขออนุญาตทํางานทุกขั้นตอนภายใน 30 มิ.ย.นี้ ย้ําหากพ้นกําหนดจะถูกดําเนินการตามกฎหมายทั้งตัวแรงงานและนายจ้าง
รัฐบาลเตือนแรงงานต่างด้าวเร่งพิสูจน์สัญชาติและขออนุญาตทํางานทุกขั้นตอนภายใน 30 มิ.ย.นี้ ย้ําหากพ้นกําหนดจะถูกดําเนินการตามกฎหมายทั้งตัวแรงงานและนายจ้าง
วันนี้ (17 มิถุนายน 2561) พลเอก ประยุทธ์ จันทร์โอชา นายกรัฐมนตรี รับทราบรายงานความคืบหน้าการพิสูจน์สัญชาติ การจัดทําและปรับปรุงทะเบียนประวัติแรงงานต่างด้าว 3 สัญชาติ ระยะที่ 2 ณ ศูนย์บริการเบ็ดเสร็จทั่วประเทศ โดยล่าสุดแรงงานต่างด้าวสัญชาติเมียนมาได้รับการพิสูจน์สัญชาติครบถ้วนแล้ว ส่วนกัมพูชายังคงเหลือที่ต้องเข้ารับการพิสูจน์สัญชาติอีก 22,770 คน และลาว 5,614 คน
ส่วนการจัดทําและปรับปรุงทะเบียนประวัติแรงงานต่างด้าว ตรวจลงตราวีซ่า และขออนุญาตทํางาน ณ ศูนย์บริการเบ็ดเสร็จ ระยะที่ 2 นั้น มีแรงงานที่คงเหลือจะต้องเข้าศูนย์ฯ อีกประมาณ 59,000 คน
“นายกฯ ขอบคุณทางการเมียนมาและนายจ้างของแรงงานต่างด้าวเมียนมาที่ได้ดําเนินการพิสูจน์สัญชาติแล้วเสร็จก่อนกําหนดที่ตั้งไว้ และขอความร่วมมือส่วนที่เหลือให้เร่งดําเนินการให้แล้วเสร็จโดยเร็ว ทั้งการพิสูจน์สัญชาติและขั้นตอนอื่น ๆ เพราะเหลือเวลาอีกเพียง 2 สัปดาห์เท่านั้น เพื่อประโยชน์ของทั้งตัวแรงงานเองและการบริหารจัดการแรงงานต่างด้าวโดยรวม”
นอกจากนี้ นายกรัฐมนตรีเน้นย้ําว่าไม่ควรรีรอจนถึงวันสุดท้ายเพราะอาจไม่ทันเวลาหรือไม่ได้รับความสะดวกเท่าที่ควรหากมีผู้ไปติดต่อจํานวนมาก และรัฐบาลจะไม่มีการผ่อนปรนหรือขยายเวลาอย่างแน่นอน หากพ้นวันที่ 30 มิ.ย.61 แล้วยังไม่ไปดําเนินการ แรงงานต่างด้าวจะไม่สามารถอยู่และทํางานต่อไปได้ โดยจะต้องกลับประเทศต้นทางและกลับเข้ามาใหม่ในรูปแบบการนําเข้าแรงงานตามระบบ MOU
ทั้งนี้ ตั้งแต่วันที่ 1 ก.ค. 61 เจ้าหน้าที่จะระดมกวาดล้างผู้กระทําผิดกฎหมายครั้งใหญ่ หากพบแรงงานต่างด้าวทํางานโดยไม่มีใบอนุญาตทํางานหรือทํางานนอกเหนือจากที่กฎหมายกําหนด จะมีโทษปรับ 5,000 – 50,000 บาท และเมื่อชําระค่าปรับแล้วจะถูกส่งกลับออกไปนอกราชอาณาจักร และห้ามขออนุญาตทํางานภายใน 2 ปี
ส่วนนายจ้างที่จ้างแรงงานต่างด้าวโดยไม่มีใบอนุญาตทํางานหรือทํางานนอกเหนือจากที่กฎหมายกําหนด จะมีโทษปรับ 10,000-100,000 บาทต่อแรงงานต่างด้าวที่จ้าง 1 คน หากกระทําผิดซ้ําต้องมีโทษจําคุกไม่เกิน 1 ปี หรือปรับตั้งแต่ 50,000 – 200,000 บาท หรือทั้งจําทั้งปรับ และห้ามจ้างแรงงานต่างด้าวทํางานเป็นเวลา 3 ปี
.....
สํานักโฆษก
รัฐบาลไทย-ข่าวทำเนียบรัฐบาล-SME Development Bank เปิดรับจองเหรียญที่ระลึก ในโอกาสการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ระหว่างวันที่ 18 - 30 กันยายน 2560
วันจันทร์ที่ 18 กันยายน 2560
SME Development Bank เปิดรับจองเหรียญที่ระลึก ในโอกาสการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ระหว่างวันที่ 18 - 30 กันยายน 2560
SME Development Bank ร่วมเปิดรับจองเหรียญที่ระลึกในโอกาสการพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร  ระหว่าง 18 - 30 กันยายน 2560  ตั้งแต่เวลา 8.30-15.30 น. ณ ธพว. สํานักงานใหญ่
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.หรือ SME Development Bank) ร่วมเปิดรับจองเหรียญที่ระลึกในโอกาสการพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ระหว่าง 18 - 30 กันยายน 2560 ตั้งแต่เวลา 8.30-15.30 น. ณ ธพว. สํานักงานใหญ่ ติดสถานีรถไฟฟ้า BTS อารีย์ ถนนพหลโยธิน เพื่อเปิดโอกาสให้ประชาชนผู้สนใจ เดินทางมาจองเหรียญที่ระลึกฯ โดยประชาชนต้องเตรียมหลักฐานคือบัตรประชาชนของตนเอง นํามาใช้สิทธิ์ โดยสามารถจองได้ 1 คนต่อ 1 สิทธิ์ สําหรับผู้ที่จองเหรียญที่ระลึกฯ ไปก่อนหน้าแล้ว ยังสามารถใช้สิทธิ์จองเหรียญที่ยังจองไม่ได้ โดยต้องไม่ซ้ําเหรียญเดิมกับที่จองไป คือ เหรียญทอง 1 เหรียญ เงิน 1 และ ทองแดง 1 เท่านั้น โดย เหรียญคิวโปรนิกเกิล ยังจองได้ 3 เหรียญเช่นเดิม ซึ่งธนาคารได้เตรียมการรองรับวางระบบสมาร์ทการ์ด เพื่อช่วยบันทึกข้อมูลการจองได้รวดเร็วยิ่งขึ้น สามารถอํานวยความสะดวก ตอบสนองความต้องการแก่ผู้มาใช้สิทธิ์รับจองเหรียญที่ระลึกฯ ไปจนถึงวันที่ 30 กันยายน 2560 หรือ จนกว่าเหรียญจะหมด ณ SME Development Bank สํานักงานใหญ่ สถานีรถไฟฟ้า BTS อารีย์ ถนนพหลโยธิน สอบถามข้อมูลเพิ่มเติมได้ที่ Call Center โทร. 1357
สอบถามข้อมูลเพิ่มเติม: นางอุบลรัตน์ ค่าแพง ผู้อํานวยการฝ่ายส่งเสริมการตลาด ลูกค้าสัมพันธ์ และกิจกรรมเพื่อสังคม โทร. 085-980-7861 0-265-4574-5
รัฐบาลไทย-ข่าวทำเนียบรัฐบาล-สธ. เผย รพ.หนองจิก จ.ปัตตานี น้ำลดลง เปิดให้บริการตรวจรักษาผู้ป่วยนอก-อุบัติเหตุฉุกเฉิน
วันจันทร์ที่ 4 ธันวาคม 2560
สธ. เผย รพ.หนองจิก จ.ปัตตานี น้ําลดลง เปิดให้บริการตรวจรักษาผู้ป่วยนอก-อุบัติเหตุฉุกเฉิน
กระทรวงสาธารณสุข เผยสถานการณ์น้ําท่วมจังหวัดปัตตานี น้ําลดลง โรงพยาบาลทุกแห่งเปิดให้บริการปกติ ยกเว้นโรงพยาบาลหนองจิก เปิดให้บริการตรวจรักษาผู้ป่วยนอกและอุบัติเหตุฉุกเฉิน กําชับจังหวัดภาคใต้ เฝ้าระวังโรคที่มากับน้ําท่วม
จัดหน่วยแพทย์เคลื่อนที่ดูแลผู้ประสบภัยต่อเนื่อง เจ็บป่วยฉุกเฉินโทรสายด่วน 1669 ฟรีตลอด 24 ชั่วโมง
วันนี้ (4 ธันวาคม 2560) ที่กระทรวงสาธารณสุข จ.นนทบุรี นายแพทย์โอภาส การย์กวินพงศ์ รองปลัดกระทรวงสาธารณสุข และประธานศูนย์ปฏิบัติการภาวะฉุกเฉินด้านการแพทย์และสาธารณสุข กระทรวงสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข ห่วงใยประชาชนผู้ประสบภัยน้ําท่วมในจังหวัดภาคใต้ ได้กําชับให้ดําเนินการตามแผนป้องกันสถานบริการและการจัดบริการประชาชน ดูแลเจ้าหน้าที่ผู้ปฏิบัติงานให้มีความปลอดภัยในการปฏิบัติงาน รวมทั้งเฝ้าระวังโรคที่มากับน้ําท่วม และจัดหน่วยแพทย์เคลื่อนที่ ให้บริการประชาชนอย่างต่อเนื่องจนกว่าจะเข้าสู่ภาวะปกติโดยส่วนกลางพร้อมให้การสนับสนุนตลอด 24 ชั่วโมง
นายแพทย์โอภาส กล่าวต่อว่า สําหรับสถานการณ์น้ําท่วมในจังหวัดปัตตานี ได้รับรายงานว่า น้ําลดลง โรงพยาบาลเปิดให้บริการตามปกติ ส่วนโรงพยาบาลหนองจิก น้ําลดลง ยังมีน้ําท่วมเข้าอาคารสูงประมาณ 10 เซนติเมตร และถนนทางเข้าโรงพยาบาลสูงประมาณ 50 เซนติเมตร ได้ขนย้ายอุปกรณ์ทางการแพทย์ไว้ที่สูง และย้ายผู้ป่วยไปรักษาต่อที่โรงพยาบาลปัตตานี เปิดให้บริการตรวจรักษาผู้ป่วยนอก อุบัติเหตุฉุกเฉิน และคลินิกฝากครรภ์ อย่างไรก็ดี ยังคงต้องติดตามสถานการณ์ในจังหวัดปัตตานีและพัทลุงอย่างใกล้ชิด เนื่องจากระดับน้ําในแม่น้ําปัตตานีอยู่ในระดับวิกฤต ส่งผลให้ระดับน้ําในอ.ยะรัง อ.หนองจิก และ อ.เมือง จ.ปัตตานีเพิ่มขึ้นและระดับน้ําในทะเลสาบสงขลาเพิ่มสูงขึ้น ทําให้ระดับน้ําในหลายอําเภอของจังหวัดพัทลุงเพิ่มขึ้นด้วย
ทั้งนี้ ศูนย์ปฏิบัติการภาวะฉุกเฉินด้านการแพทย์และสาธารณสุข กระทรวงสาธารณสุข รายงานสถานการณ์วันที่ 4 ธันวาคม 2560 ยังคงมีสถานการณ์ใน 9 จังหวัด ภาคใต้ ได้แก่ พัทลุง ตรังนครศรีธรรมราช ปัตตานี สงขลา นราธิวาส ยะลา สุราษฎร์ธานี และสตูลโดยมีสถานบริการได้รับผลกระทบ 67 แห่ง ส่วนใหญ่เป็นโรงพยาบาลส่งเสริมสุขภาพตําบล (รพ.สต.) มี 2 แห่งปิดให้บริการ คือ รพ.สต.บ้านช้าง อ.เมือง และรพ.สต.ทุ่งส้าน อ.ทุ่งสง จ.นครศรีธรรมราช และย้ายจุดให้บริการ 2 แห่ง คือรพ.สต.บ้านเกาะ อ.รามัน จ.ยะลา ให้บริการชั่วคราวที่หน้าวัดรังสิตาวาส และรพ.สต.ชะรัด อ.กงหรา จ.พัทลุงไปให้บริการ ณ ศูนย์พัฒนาเด็กเล็กบ้านชะรัด โดยตั้งแต่เกิดน้ําท่วมตั้งแต่วันที่ 5 กรกฎาคม 2560 จนถึงน้ําท่วมภาคใต้เมื่อปลายเดือนพฤศจิกายน 2560 ได้ออกหน่วยแพทย์เคลื่อนที่ 119 ทีม มีผู้รับบริการ 10,186 ราย เยี่ยมบ้าน 831 ราย ส่งไปรักษาต่อ14 รายและแจกยาชุดช่วยเหลือน้ําท่วม 299,250 ชุด ยาทาน้ํากัดเท้า 55,500 หลอด ยาสามัญประจําบ้าน 7,400 ชุด ยาตําราหลวง 4,978 ชุด และยาทากันยุง 1,000 ชิ้น
“ขอย้ําผู้ปกครอง ดูแลบุตรหลานอย่าให้ลงไปเล่นน้ําท่วม เพื่อป้องกันการจมน้ําเสียชีวิต รวมทั้งการเจ็บป่วย เช่นตาแดง ไข้หวัด การเหยียบเศษวัสดุ ของมีคมที่อยู่ในน้ํา และระวังอันตรายจากไฟดูด ประชาชนเจ็บป่วยฉุกเฉิน โทรขอความช่วยเหลือที่สายด่วน 1669 ฟรีตลอด 24 ชั่วโมง” นายแพทย์โอภาส กล่าว
****************************************** 4 ธันวาคม 2560
รัฐบาลไทย-ข่าวทำเนียบรัฐบาล-นายกฯ แนะข้าราชการ-ประชาชนน้อมนำหลักราชการ 10 ข้อ ของรัชกาลที่ 6 ไปใช้ในชีวิต เพื่อประโยชน์ต่อตนเองและบ้านเมือง
วันจันทร์ที่ 11 กุมภาพันธ์ 2562
นายกฯ แนะข้าราชการ-ประชาชนน้อมนําหลักราชการ 10 ข้อ ของรัชกาลที่ 6 ไปใช้ในชีวิต เพื่อประโยชน์ต่อตนเองและบ้านเมือง
พลโท วีรชน สุคนธปฏิภาค รองโฆษกประจําสํานักนายกรัฐมนตรี เผย นายกรัฐมนตรี แนะข้าราชการ-ประชาชนน้อมนําหลักราชการ 10 ข้อ ของรัชกาลที่ 6 ไปใช้ในชีวิต เพื่อประโยชน์ต่อตนเองและบ้านเมือง
วันนี้ (11 ก.พ.62) พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี แนะให้ข้าราชการและประชาชนทั่วไปน้อมนํา “หลักราชการ” ในพระบาทสมเด็จพระมงกุฎเกล้าเจ้าอยู่หัว รัชกาลที่ 6 ไปเป็นแนวทางปฏิบัติงานและดําเนินชีวิต เพื่อประโยชน์ต่อตนเองและประเทศชาติ
“หลักราชการ 10 ข้อ ประกอบด้วย 1. ความสามารถ 2.ความเพียร 3.ความไหวพริบ 4.ความรู้เท่าถึงการณ์ 5.ความซื่อตรงต่อหน้าที่ 6.ความซื่อตรงต่อคนทั่วไป 7.ความรู้จักนิสัยคน 8.ความรู้จักผ่อนผัน 9.ความมีหลักฐาน 10.ความจงรักภักดี”
ทั้งนี้ นายกรัฐมนตรีเน้นย้ําว่าพระราชนิพนธ์เรื่อง “หลักราชการ” ของล้นเกล้ารัชกาลที่ 6 มุ่งเน้นให้สติผู้ที่มีวิชาความรู้หรือการศึกษาสูงว่า ควรต้องมีคุณวิเศษหรือคุณธรรมความดีงามทั้ง 10 ข้อดังกล่าวประกอบกันด้วย จึงจะทําให้เจริญก้าวหน้าและเติบโตได้อย่างสมบูรณ์ พร้อมทั้งแนะนําให้ทุกคนไปศึกษาเรียนรู้ได้จากทั้งหนังสือที่เป็นรูปเล่มและหนังสือออนไลน์ และนําไปประยุกต์ใช้จริงในชีวิ
------------------
สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีพอใจธนาคารโลกเชื่อมั่น   เศรษฐกิจไทยเติบโตแข็งแรงต่อเนื่องอีกอย่างน้อย 2 ปี
วันจันทร์ที่ 21 มกราคม 2562
นายกรัฐมนตรีพอใจธนาคารโลกเชื่อมั่น   เศรษฐกิจไทยเติบโตแข็งแรงต่อเนื่องอีกอย่างน้อย 2 ปี
นายกฯ พอใจธนาคารโลกเชื่อมั่นเศรษฐกิจไทยเติบโตแข็งแรงต่อเนื่องอีกอย่างน้อย 2 ปี
วันนี้ (20 ม.ค. 62) นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี พอใจที่ธนาคารโลกแสดงความมั่นใจว่าเศรษฐกิจไทยเติบโตอย่างแข็งแรง ซึ่งสะท้อนจากรายงานตามติดเศรษฐกิจไทย : ความเหลื่อมล้ํา โอกาส และทุนมนุษย์ โดยระบุว่าเศรษฐกิจไทยในปี 2561 ถือว่าเติบโตได้ดีมาก เมื่อเปรียบเทียบกับประเทศเพื่อนบ้าน และสิ่งสําคัญที่สุดคือการเติบโตนั้น มาจากอุปสงค์ภายในประเทศมากขึ้น ทั้งการบริโภคและการลงทุนของเอกชน ตลอดจนการลงทุนภาครัฐ
นอกจากนี้ ธนาคารโลกยังวิเคราะห์ว่าเศรษฐกิจไทยในอีก 2 ปีข้างหน้าจะยังคงแข็งแกร่งเพราะนโยบายภาครัฐ ซึ่งจะทําให้ไทยรับมือกับการเปลี่ยนแปลง และแรงต้านของเศรษฐกิจโลกได้ดีเมื่อเปรียบเทียบกับประเทศอื่น ๆ ทั้งนี้ นายกรัฐมนตรีเห็นด้วยกับธนาคารโลกว่า การส่งเสริมให้เศรษฐกิจไทยเติบโตได้ต่อไปนั้น ขึ้นอยู่กับความต่อเนื่องของนโยบายในเชิงปฏิบัติ ซึ่งที่ผ่านมารัฐบาลได้ดําเนินนโยบายเศรษฐกิจพื้นฐานที่สําคัญหลายเรื่อง เช่น การออกกฎหมายจัดซื้อจัดจ้างฯ ปี 2560 กฎหมายอํานวยความสะดวกในการพิจารณาอนุญาตของทางราชการ ปี 2558 การลงทุนโครงสร้างพื้นฐานต่าง ๆ เป็นต้น โดยหลายเรื่องจะต้องอาศัยเวลาจึงจะเห็นผลได้อย่างชัดเจน เช่นเดียวกับการพัฒนาทุนมนุษย์ที่รัฐบาลให้ความสําคัญอย่างมาก โดยเฉพาะการส่งเสริมให้เด็กที่ด้อยโอกาสได้เข้าถึงการศึกษาและบริการสุขภาพที่ดี เพื่อส่งเสริมศักยภาพของประชากร ช่วยลดความเหลื่อมล้ําและเพิ่มโอกาส ให้คนกลุ่มนี้พร้อมเข้าสู่ตลาดแรงงาน มีอาชีพและรายได้ ซึ่งท้ายที่สุดก็จะเป็นผลดีต่อเศรษฐกิจของประเทศ
.......
สํานักโฆษก
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี ทรงแสดงความเสียพระราชหฤทัยเหตุการณ์ที่เกิดขึ้นที่ จ. นครราชสีมา พระราชทานกำลังใจแก่ครอบครัวผู้สูญเสียและเจ้าหน้าที่ทุกคน
วันจันทร์ที่ 10 กุมภาพันธ์ 2563
พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี ทรงแสดงความเสียพระราชหฤทัยเหตุการณ์ที่เกิดขึ้นที่ จ. นครราชสีมา พระราชทานกําลังใจแก่ครอบครัวผู้สูญเสียและเจ้าหน้าที่ทุกคน
พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงแสดงความเสียพระราชหฤทัยต่อเหตุการณ์ที่เกิดขึ้น ที่ จ. นครราชสีมา และพระราชทานกําลังใจให้แก่ครอบครัวผู้สูญเสียและเจ้าหน้าที่ทุกคน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวผ่านโทรทัศน์รวมการเฉพาะกิจแห่งประเทศไทย ดังนี้
พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงแสดงความเสียพระราชหฤทัยต่อเหตุการณ์ที่เกิดขึ้นที่จังหวัดนครราชสีมา เมื่อวันเสาร์ที่ 8 กุมภาพันธ์ 2563 และพระราชทานกําลังใจให้แก่ครอบครัวผู้สูญเสียและเจ้าหน้าที่ทุกคน พร้อมทั้ง ทรงพระกรุณาโปรดเกล้าโปรดกระหม่อมพระราชทานรับศพผู้เสียชีวิตในเหตุการณ์ดังกล่าวไว้ในพระบรมราชานุเคราะห์ และพระราชทานพระพิธีธรรมสวดพระอภิธรรมและพระราชทานเพลิงศพเป็นกรณีพิเศษ อีกทั้งยังโปรดเกล้าโปรดกระหม่อมให้องคมนตรี และข้าราชการชั้นผู้ใหญ่ จากสํานักพระราชวัง และหน่วยบัญชาการถวายความปลอดภัยรักษาพระองค์เป็นผู้แทนพระองค์ไปเยี่ยมเยียนผู้ได้รับบาดเจ็บและครอบครัวผู้สูญเสียทุกราย ตลอดจนการจัดตั้งโรงครัวพระราชทานเพื่อสนับสนุนการทํางานของเจ้าหน้าที่ในการพิสูจน์หลักฐานและทําความสะอาดสถานที่ให้เรียบร้อยจนกว่าจะจบภารกิจ
พร้อมกันนี้ ทรงรับสั่งให้รัฐบาลดําเนินการให้ความช่วยเหลือประชาชนและเจ้าหน้าที่ด้วยความรวดเร็ว นับเป็นพระมหากรุณาธิคุณอย่างหาที่สุดมิได้ที่ทรงมีพระเมตตาต่อพสกนิกรชาวไทยทุกคน
...............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้มีรายได้น้อยเฮ! รัฐเติมเงินเข้าบัตรสวัสดิการฯ เพิ่มกำลังซื้อ บรรเทาปัญหาค่าครองชีพ
วันพุธที่ 29 สิงหาคม 2561
ผู้มีรายได้น้อยเฮ! รัฐเติมเงินเข้าบัตรสวัสดิการฯ เพิ่มกําลังซื้อ บรรเทาปัญหาค่าครองชีพ
--
ผู้มีรายได้น้อยฟังทางนี้ครับ! มีข่าวดีจากที่ประชุมคณะรัฐมนตรีล่าสุด ที่เห็นชอบให้เติมเงินรายเดือนเข้ากระเป๋าเงินอิเล็กทรอนิกส์ในบัตรสวัสดิการแห่งรัฐของผู้มีรายได้น้อย
วัตถุประสงค์ก็เพื่อเพิ่มทางเลือกและกําลังซื้อให้ผู้มีรายได้น้อยนําเงินไปใช้จ่าย ช่วยบรรเทาปัญหาค่าครองชีพ และส่งเสริมให้เศรษฐกิจหมุนเวียน
ขอเล่าย้อนหลังไปสักนิดว่า เมื่อเดือน ส.ค.60 รัฐบาลได้ออกมาตรการประชารัฐสวัสดิการ เพื่อช่วยเหลือผู้มีรายได้น้อยที่ลงทะเบียนเพื่อสวัสดิการแห่งรัฐ โดยให้วงเงินสวัสดิการเป็นค่าใช้จ่ายลดภาระค่าครองชีพผ่านบัตรสวัสดิการแห่งรัฐ ระยะที่ 1 คือ
1. ค่าซื้อสินค้าอุปโภคบริโภคที่จําเป็น สินค้าเพื่อการศึกษา และวัตถุดิบเพื่อเกษตรกรรมจากร้านธงฟ้าประชารัฐ และร้านอื่น ๆ ที่กระทรวงพาณิชย์กําหนด โดยหากผู้มีรายได้น้อยมีรายได้ต่ํากว่า 30,000 บาท/ปี จะได้รับเงิน 300 บาท/คน/เดือน แต่ถ้ามีรายได้สูงกว่า 30,000 บาท แต่ไม่เกิน 100,000 บาท/ปี จะได้รับเงิน 200 บาท/คน/เดือน
2. ค่าซื้อก๊าซหุงต้ม 45 บาท/คน/3 เดือน
3. ค่ารถโดยสาร ขสมก. ระบบ e-ticket/รถไฟฟ้า 500 บาท/คน/เดือน
4. ค่าโดยสารรถ บขส. 500 บาท/คน/เดือน
5. ค่าโดยสารรถไฟ 500 บาท/คน/เดือน
ต่อมาเดือน ม.ค.61 รัฐบาลออกมาตรการพัฒนาคุณภาพชีวิตผู้มีบัตรสวัสดิการแห่งรัฐ ซึ่งเป็นมาตรการช่วยเหลือระยะที่ 2 โดยส่งเสริมให้ผู้มีบัตรสวัสดิการไปพัฒนาตนเอง เช่น ฝึกอาชีพ ศึกษาหาความรู้ ฯลฯ ตามรายการในเมนูการพัฒนารายบุคคลของภาครัฐ ซึ่งคนกลุ่มนี้จะได้รับเงินค่าซื้อสินค้าอุปโภคบริโภคที่จําเป็นเพิ่มเติม
โดยหากเป็นผู้มีรายได้น้อยที่มีรายได้ต่ํากว่า 30,000 บาท/ปี จะได้รับเงินเพิ่มอีก 200 บาท/คน/เดือน ส่วนผู้ที่มีรายได้สูงกว่า 30,000 บาท แต่ไม่เกิน 100,000 บาท/ปี จะได้รับเงินเพิ่มอีก 100 บาท/คน/เดือน แต่มีเงื่อนไขคือไม่สามารถสะสมในเดือนถัดไปหากไม่ใช้ และไม่สามารถถอนเป็นเงินสดได้
ซึ่งมาตรการระยะที่ 2 นี้ ได้เริ่มดําเนินการมาตั้งแต่เดือน มี.ค. – ส.ค.61 (6 เดือน) ทําให้ผู้มีรายได้น้อยลดภาระค่าใช้จ่ายในชีวิตประจําวันได้พอสมควร
แต่สําหรับช่วงเวลาที่เหลือของมาตรการนี้ คือตั้งแต่เดือน ก.ย. – ธ.ค.61 (4 เดือน) รัฐบาลเห็นว่าควรเพิ่มทางเลือกและกําลังซื้อให้กับผู้ถือบัตรสวัสดิการฯ เพื่อให้สามารถนําเงินไปใช้จ่ายได้ คณะรัฐมนตรีจึงได้ปรับเปลี่ยนแนวทางจากการเพิ่มวงเงินค่าซื้อสินค้าอุปโภคบริโภคที่จําเป็นรายเดือน เป็น การเติมเงินเข้าประเป๋าเงินอิเล็กทรอนิกส์ในบัตรสวัสดิการแห่งรัฐแทน ด้วยจํานวนเงินเท่าเดิมที่ได้รับ
ซึ่งผู้มีสิทธิสามารถถอนเงินสดไปใช้ได้ผ่านตู้ ATM และสาขาของธนาคารกรุงไทย และถ้าแต่ละเดือนมียอดเงินคงเหลือ ก็สามารถนําไปสะสมในเดือนถัดไปได้ด้วย
ย้ําว่า...มาตรการนี้ต้องการที่จะช่วยลดค่าใช้จ่ายเพื่อการอุปโภคบริโภคที่จําเป็นสําหรับผู้มีรายได้น้อยให้สามารถเข้าถึงปัจจัยพื้นฐานที่จําเป็นต่อการดํารงชีวิตอย่างเหมาะสมและพอเพียง และได้รับโอกาสสร้างงานสร้างอาชีพเพื่อการพัฒนาคุณภาพชีวิตที่ดีอย่างยั่งยืน
ที่สําคัญผู้มีสิทธิทุกคนควรนําเงินสดที่ได้รับไปใช้จ่ายตามความจําเป็นและเหมาะสม ตามเจตนารมณ์ของโครงการบัตรสวัสดิการแห่งรัฐ...
---------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มหาดไทยสั่งการให้ทุกจังหวัด เร่งตรวจสอบข้อเท็จจริง ป้องกันมิจฉาชีพหลอกลวงประชาชน  หลังมีเหตุการณ์แก๊งคอลเซ็นเตอร์ระบาดหนัก พร้อมแจ้งเตือนประชาชนอย่าหลงเชื่อกลลวง
วันพุธที่ 10 มกราคม 2561
มหาดไทยสั่งการให้ทุกจังหวัด เร่งตรวจสอบข้อเท็จจริง ป้องกันมิจฉาชีพหลอกลวงประชาชน  หลังมีเหตุการณ์แก๊งคอลเซ็นเตอร์ระบาดหนัก พร้อมแจ้งเตือนประชาชนอย่าหลงเชื่อกลลวง
มหาดไทยสั่งการให้ทุกจังหวัด เร่งตรวจสอบข้อเท็จจริง ป้องกันมิจฉาชีพหลอกลวงประชาชน หลังมีเหตุการณ์แก๊งคอลเซ็นเตอร์ระบาดหนัก พร้อมแจ้งเตือนประชาชนอย่าหลงเชื่อกลลวง
วันนี้ (10ม.ค.61)นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่าตามที่ได้ปรากฏข่าวผ่านสื่อช่องทางต่างๆ เกี่ยวกับเหตุการณ์มิจฉาชีพแก๊งคอลเซ็นเตอร์หลอกลวงประชาชนที่เกิดขึ้นในหลายรูปแบบ ทั้งการหลอกให้โอนเงินไปให้ การล่อลวงให้กระทําความผิด เช่น การเปิดบัญชีให้ การชักชวนผู้อื่นเข้าร่วมกระบวนการ เป็นต้น ทําให้มีประชาชนหลงเชื่อและตกเป็นเหยื่อเป็นจํานวนมาก สร้างความเดือดร้อนและความเสียหายเป็นวงกว้าง ประกอบกับ ที่ผ่านมาศูนย์ดํารงธรรมกระทรวงมหาดไทย ได้รับการร้องเรียนจากประชาชนผ่านระบบOnlineว่า ได้มีบุคคล/กลุ่มบุคคลที่มีพฤติกรรมเข้าข่ายแก๊งต้มตุ๋นหลอกลวง โดยการชักชวนให้ประชาชนในหมู่บ้านสมัครเข้าร่วมเป็นสมาชิก หรือเครือข่ายที่ผิดกฎหมาย โดยสัญญาว่าจะให้ประโยชน์ตอบแทนแก่ผู้ที่สมัครเข้าร่วมเป็นสมาชิกภายใน15วันหลังจากวันสมัคร และอ้างว่าจะโอนเงินเข้าบัญชีให้ผู้สมัครรายละ1ล้านบาท5ล้านบาท10ล้านบาท และ15ล้านบาท ตามลําดับ และผู้สมัครจะตรวจสอบเงินที่ผู้ชักชวนโอนให้ทางโทรศัพท์เท่านั้น ซึ่งผู้สมัครจะต้องจ่ายค่าสมัครสมาชิกคนละ300บาท และต้องซื้อโทรศัพท์มือถือจากผู้ชักชวนในราคาเครื่องละ1,700บาทแต่จนถึงปัจจุบันยังไม่มีผู้สมัครเป็นสมาชิกคนใดได้รับเงินตามที่กลุ่มบุคคลดังกล่าวให้สัญญาไว้ โดยอ้างว่าเงินที่จะนํามาจ่ายให้ต้องมาจากต่างประเทศ ทําให้ต้องใช้เวลาในการดําเนินการ
ดังนั้น เพื่อเป็นการป้องกันการถูกหลอกลวงจากมิจฉาชีพ หรือแก๊งคอลเซ็นเตอร์ กระทรวงมหาดไทยจึงได้สั่งการให้จังหวัดทุกจังหวัด ติดตามข้อมูลข่าวสารต่างๆ และเร่งตรวจสอบข้อเท็จจริง และดําเนินการตามอํานาจหน้าที่ รวมทั้งประชาสัมพันธ์แจ้งเตือนประชาชนในพื้นที่ให้ระมัดระวังบุคคล/กลุ่มบุคคลที่มีฤติการณ์เข้าข่ายลักษณะดังกล่าวข้างต้น
รองปลัดกระทรวงมหาดไทย กล่าวเพิ่มเติมว่าปัจจุบันแก๊งมิจฉาชีพมีการใช้เล่ห์ลวงต่างๆ มากมาย และมีการปรับเปลี่ยนวิธีการหลอกลวงในหลายรูปแบบทั้งการโฆษณาชวนเชื่อ การใช้เทคโนโลยีที่ล้ําสมัย และการแอบอ้างเป็นเจ้าหน้าที่หรือหน่วยงานของรัฐ ขอให้ประชาชนอย่าได้หลงเชื่อ และตรวจสอบข้อมูลให้ครบถ้วนก่อนตัดสินใจ ทั้งนี้หากพบเบาะแส ต้องการแจ้งข้อมูล หรือสอบถามข้อมูล สามารถติดต่อศูนย์ดํารงธรรมได้ที่สายด่วน1567ตลอด24ชั่วโมง.
ครั้งที่6/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-นายกรัฐมนตรีแต่งตั้ง ครม.ส่วนหน้า คาดสัปดาห์หน้าลงพื้นที่ 3 จังหวัดชายแดนใต้
วันอังคารที่ 1 พฤศจิกายน 2559
นายกรัฐมนตรีแต่งตั้ง ครม.ส่วนหน้า คาดสัปดาห์หน้าลงพื้นที่ 3 จังหวัดชายแดนใต้
นายกรัฐมนตรีแต่งตั้ง ครม.ส่วนหน้า คาดสัปดาห์หน้าลงพื้นที่ 3 จังหวัดชายแดนใต้
วันนี้ (4 ตุลาคม 2559) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงการลงนามคําสั่งแต่งตั้งคณะรัฐมนตรี (ครม.) ส่วนหน้า 13 คน เพื่อแก้ไขปัญหา 3 จังหวัดชายแดนภาคใต้ ซึ่งคาดว่าจะสามารถลงพื้นที่ปฏิบัติหน้าที่ในพื้นที่ 3 จังหวัดชายแดนภาคใต้ในอาทิตย์หน้า โดยจะทํางานอย่างบูรณาการในทุก ๆ ด้าน ไม่ซ้ําซ้อนกับการทํางานตามกลไกปกติในพื้นที่ โดยเฉพาะแผนงาน และงบประมาณที่จะต้องมีการบูรณาการ เพื่อขับเคลื่อนงานตามยุทธศาสตร์การทํางานทั้ง 9 ข้อ ควบคู่กับการขับเคลื่อนเศรษฐกิจในพื้นที่ เพื่อแก้ไขปัญหาความไม่สงบ สร้างความเข้าใจ ทําให้ประชาชนเกิดความเข้มแข็ง ไม่หวาดกลัวต่อกลุ่มผู้มีอิทธิพล
-------------------------------------------------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล- กรมบัญชีกลางห่วงใย ผู้ปฏิบัติงานทุกประเภท กรณี COVID-19 อนุมัติให้ ปภ. และจังหวัดสามารถใช้จ่ายเงินทดรองราชการฯ ที่ได้รับการขยายฯวงเงินฯ เป็นค่าตอบแทนได้เป็นกรณีพิเศษ [กระทรวงการคลัง]
วันพฤหัสบดีที่ 7 พฤษภาคม 2563
กรมบัญชีกลางห่วงใย ผู้ปฏิบัติงานทุกประเภท กรณี COVID-19 อนุมัติให้ ปภ. และจังหวัดสามารถใช้จ่ายเงินทดรองราชการฯ ที่ได้รับการขยายฯวงเงินฯ เป็นค่าตอบแทนได้เป็นกรณีพิเศษ [กระทรวงการคลัง]
กรมบัญชีกลางห่วงใย ผู้ปฏิบัติงานทุกประเภท กรณี COVID-19 อนุมัติให้ ปภ. และจังหวัดสามารถใช้จ่ายเงินทดรองราชการฯ ที่ได้รับการขยายฯวงเงินฯ เป็นค่าตอบแทนได้เป็นกรณีพิเศษ
กรมบัญชีกลางห่วงใยและคํานึงถึงภารกิจอันสําคัญของหน่วยงานต่างๆ และทุกภาคส่วนของสังคมที่ร่วมปฏิบัติงานในสถานการณ์ COVID-19 โดยอนุมัติให้กรมป้องกันและบรรเทาสาธารณภัย (ปภ.) และจังหวัด สามารถใช้จ่ายเงินทดรองราชการในเชิงป้องกันหรือยับยั้งภัยพิบัติกรณีฉุกเฉิน กรณี COVID-19 ที่ได้รับการขยายวงเงินเป็นค่าตอบแทนให้แก่ผู้ปฏิบัติงานทุกประเภทได้เป็นกรณีพิเศษ เพื่อสร้างขวัญและกําลังใจในการปฏิบัติงานและสอดคล้องกับนโยบายของรัฐบาล มีผลตั้งแต่วันที่ 30 มีนาคม 2563 เป็นต้นไป
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่กรมบัญชีกลาง กระทรวงการคลัง ได้อนุมัติให้กรมป้องกันและบรรเทาสาธารณภัย (ปภ.) และจังหวัด ปฏิบัตินอกเหนือระเบียบฯ ข้อ 18 กรณีขยายวงเงินทดรองราชการในเชิงป้องกันหรือยับยั้งภัยพิบัติกรณีฉุกเฉิน จํานวน 50,000,000 บาท ในพื้นที่กรุงเทพมหานครและพื้นที่จังหวัด ทั้ง 76 จังหวัด เพื่อเป็นค่าใช้จ่ายในการป้องกันหรือยับยั้งภัยพิบัติกรณีฉุกเฉินเฉพาะสถานการณ์โรคติดเชื้อไวรัสโคโรนา 2019 (COVID-19) ได้ เป็นกรณีพิเศษ ซึ่งเมื่อวันที่ 5 พฤษภาคม 2563 กระทรวงมหาดไทย ได้มีหนังสือขอยกเว้นการปฏิบัติตามระเบียบฯ โดยกรมบัญชีกลางได้เห็นถึงความสําคัญของหน่วยงานต่าง ๆ และทุกภาคส่วนของสังคมที่ร่วมกันปฏิบัติงานในสถานการณ์ COVID-19 จึงอนุมัติให้ ปภ. และจังหวัดยกเว้นการปฏิบัติตามระเบียบฯ ให้สามารถใช้จ่ายเงินทดรองราชการในเชิงป้องกันหรือยับยั้งภัยพิบัติกรณีฉุกเฉิน กรณี COVID-19 ที่ได้รับการขยายวงเงินจากกรมบัญชีกลางเป็นค่าตอบแทนให้แก่ผู้ปฏิบัติงานทุกประเภทที่ได้รับมอบหมายหรือได้รับคําสั่งให้ออกปฏิบัติงานป้องกันหรือยับยั้งภัยพิบัติ ค่าใช้จ่ายในการดูแลด้านการดํารงชีพของผู้ได้รับผลกระทบ รวมทั้งค่าใช้จ่ายอื่นที่เกี่ยวข้องกับการป้องกันหรือยับยั้งภัยพิบัติดังกล่าวได้เป็นกรณีพิเศษ โดยให้มีผลตั้งแต่วันที่ 30 มีนาคม 2563 เป็นต้นไป ตามที่ขอทําความตกลง
“การอนุมัติให้สามารถใช้จ่ายเงินทดรองฯ กรณี COVID-19 ที่ได้รับการขยายวงเงินจากกรมบัญชีกลางเป็นค่าตอบแทนแก่ผู้ปฏิบัติงานดังกล่าว เพื่อให้การป้องกันและยับยั้งภัยพิบัติกรณีฉุกเฉินดังกล่าวเป็นไปอย่างรวดเร็ว ทั่วถึง และสอดคล้องกับนโยบายของรัฐบาล ทั้งนี้ กรมบัญชีกลาง ขอร่วมเป็นกําลังใจให้ทุกท่านในสถานการณ์การแพร่ระบาดของ COVID-19 และเชื่อมั่นว่า เราจะผ่านวิกฤตินี้ไปด้วยกัน” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-กระทรวงดิจิทัลฯ ระดมพลังผู้ให้บริการเครือข่ายโทรศัพท์เคลื่อนที่ จัดกิจกรรมลดปัญหาขาดแคลน Smart Phone ให้ประชาชนใช้เน็ตประชารัฐ
วันศุกร์ที่ 8 มิถุนายน 2561
กระทรวงดิจิทัลฯ ระดมพลังผู้ให้บริการเครือข่ายโทรศัพท์เคลื่อนที่ จัดกิจกรรมลดปัญหาขาดแคลน Smart Phone ให้ประชาชนใช้เน็ตประชารัฐ
กระทรวงดิจิทัลฯ
กระทรวงดิจิทัลฯ เชิญผู้ให้บริการเครือข่ายโทรศัพท์เคลื่อนที่ ทั้ง TOT, CAT, AIS, TRUE, DTAC และสมาคม TCT ร่วมประชุมแก้ปัญหาประชาชนในต่างจังหวัดขาดแคลน Smart Phone ในการเข้าถึง “Wi-Fi เน็ตประชารัฐ” โดยกลุ่มผู้ให้บริการเครือข่ายฯ เห็นพ้องยินดีให้ความร่วมมือภาครัฐ เตรียมจัดโปรโมชั่นโทรศัพท์เครื่องเก่าแลกเครื่องใหม่ ภายใต้กิจกรรม “เน็ตประชารัฐร่วมใจ by (ชื่อผู้ให้บริการเครือข่ายโทรศัพท์เคลื่อนที่)”
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เปิดเผยว่า จากการลงพื้นที่ตรวจราชการของคณะรัฐมนตรีในพื้นที่กลุ่มจังหวัดภาคตะวันออกเฉียงเหนือตอนล่าง 1 ที่จังหวัดชัยภูมิ เมื่อวันที่ 7 พฤษภาคม 2561 โดย พลอากาศเอก ประจิน จั่นตอง รองนายกรัฐมนตรี ได้พบปะประชาชนในพื้นที่และรับทราบข้อมูลว่า ประชาชนต้องการเข้าใช้ประโยชน์จากโครงข่าย “เน็ตประชารัฐ” เป็นอย่างมาก แต่ขาดอุปกรณ์ อาทิ Smart Phone ซึ่งประชาชนบางส่วนยังใช้อุปกรณ์โทรศัพท์เคลื่อนที่แบบปุ่มกดที่ไม่รองรับการใช้งาน “Wi-Fi เน็ตประชารัฐ” จึงได้มอบหมายให้กระทรวงดิจิทัลฯ หามาตรการในการขจัดปัญหาดังกล่าว โดยควรมีนโยบายเกี่ยวกับการส่งเสริมการขาย เพื่อให้ผู้ประกอบการทุกรายได้ร่วมมือในการแจกอุปกรณ์ Smart Phone ให้กับประชาชนเพื่อการเข้าถึงบริการเน็ตประชารัฐ หรือมีการนําเสนอสินค้าในราคาที่เหมาะสมกับประชาชนในพื้นที่
จากการเล็งเห็นถึงความสําคัญในประเด็นอุปสรรคดังกล่าว กระทรวงดิจิทัลฯ จึงได้จัดการประชุมในวันที่ 6 มิถุนายน 2561 ขึ้น เพื่อหารือร่วมกับตัวแทนผู้ให้บริการเครือข่ายโทรศัพท์เคลื่อนที่ ได้แก่ สมาคมโทรคมนาคมแห่งประเทศไทยในพระบรมราชูปถัมภ์ หรือ TCT บริษัท ทีโอที จํากัด (มหาชน) หรือ TOT บริษัท กสท โทรคมนาคม จํากัด หรือ CAT บริษัท แอดวานซ์ อินโฟร์ เซอร์วิส จํากัด (มหาชน) หรือ AIS บริษัท ทรู คอร์ปอเรชั่น จํากัด (มหาชน) หรือ TRUE และบริษัท โทเทิ่ล แอ็คเซ็ส คอมมูนิเคชั่น จํากัด (มหาชน) หรือ DTAC เพื่อเชิญชวนให้ผู้ประกอบการเข้าร่วมจัดกิจกรรมสนับสนุนการใช้ประโยชน์จากเน็ตประชารัฐ เช่น การจัดให้มีโปรโมชั่นโทรศัพท์เคลื่อนที่รุ่นเก่าแลกโทรศัพท์เคลื่อนที่รุ่นใหม่ เป็นต้น
สําหรับความร่วมมือครั้งสําคัญที่กําลังจะเกิดขึ้นนี้ ถือเป็นการเพิ่มโอกาสให้ประชาชนได้สามารถเข้าถึงบริการ “Wi-Fi เน็ตประชารัฐ” รวมถึงบริการต่างๆ ของภาครัฐ ซึ่งผู้ให้บริการเครือข่ายโทรศัพท์เคลื่อนที่ต่างมีความยินดีจะให้ความร่วมมือสนับสนุน โดยตั้งชื่อกิจกรรมภายใต้ความร่วมมือดังกล่าวว่า “เน็ตประชารัฐร่วมใจ by (ชื่อผู้ให้บริการเครือข่ายโทรศัพท์เคลื่อนที่)” ซึ่งจะเริ่มจัดกิจกรรมร่วมกับการลงพื้นที่ตรวจราชการของคณะรัฐมนตรีในการประชุมนอกสถานที่อย่างเป็นทางการ (ครม.สัญจร) ในพื้นที่จังหวัดภาคเหนือตอนล่าง (จังหวัดนครสวรรค์ กําแพงเพชร พิจิตร และอุทัยธานี) ในวันที่ 11-12 มิถุนายน 2561 นี้เป็นต้นไป
*********************